


ՀԻՄՆԱՎՈՐՈՒՄ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» 
ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ


1. Իրավական ակտի ընդունման անհրաժեշտությունը 
[bookmark: _Hlk241659123]Որոշման նախագծի ընդունումը պայմանավորված է ԱՊՀ մասնակից պետությունների ղեկավարների գագաթաժողովի շրջանակում Հայաստանի Հանրապետությունը պատշաճ մակարդակով ներկայացնելու, ինչպես նաև հայկական մշակույթն ու խոհարարական ավանդույթները հանրահռչակելու անհրաժեշտությունից:

2. Ընթացիկ իրավիճակը և խնդիրները
2026 թվականի հոկտեմբերի 6-ից 9-ը Թուրքմենստանի «Ավազա»  ազգային զբոսաշրջային գոտում՝ ԱՊՀ երկրների ղեկավարների գագաթաժողովի շրջանակում նախատեսվում է անցկացնել մեծ Գալա-համերգ՝ ԱՊՀ անդամ պետությունների մշակութային կոլեկտիվների մասնակցությամբ: Միջոցառման ցուցահանդեսային հատվածում գործելու են ԱՊՀ երկրների տաղավարներ: 
Հայաստանի Հանրապետությանը հատկացվելու է 2 տաղավար. 
[bookmark: _Hlk241661906]Առաջին տաղավարը կրելու է տեղեկատվական բնույթ,
Երկրորդ տաղավարում ներկայացվելու են ժողովրդական վարպետների աշխատանքներ, հայկական կարպետներ, ազգային տարազների ցուցահանդես, լուսանկարահանման տարածք, ինչպես նաև հայկական ավանդական խոհանոցը: 
[bookmark: _Hlk241660309]Մեծ Գալա-համերգին Հայաստանը ներկայացնելու է 21 հոգուց բաղկացած մշակութային պատվիրակություն, որի կազմում ընդգրկված են Վանաձորի Գրիգոր Հախինյանի անվան «Հորովել» երգի-պարի համույթը, Տերյան մշակութային կենտրոնի ներկայացուցիչները, Սեդրակ Մամուլյանը և իր օգնական խոհարարը: 
Միջոցառումների պաշտոնական բացումը կայանալու է հոկտեմբերի 8-ին:

3. Կարգավորման նպատակը և բնույթը
[bookmark: _Hlk241741173][bookmark: _Hlk241741253][bookmark: _GoBack]Նախագծով առաջարկվում է ՀՀ կառավարության 2025 թվականի դեկտեմբերի 25-ի  «ՀՀ 2026 թվականի պետական բյուջեի կատարումն ապահովող միջոցառումների մասին  N 1910-Ն որոշման «1168. Արվեստների ծրագիր» ծրագրի  «11053 Համաշխարհային աստղի հայաստանյան հյուրախաղեր» միջոցառումից հատկացնել 38188.4 հազար դրամ (ներառյալ ԱԱՀ) «11005 Մշակութային միջոցառումների իրականացում» միջոցառմանը:
Նախագծի ընդունմամբ կստեղծվեն անհրաժեշտ ֆինանսական և կազմակերպչական պայմաններ՝ նախատեսված միջոցառումների արդյունավետ իրականացնելու, ԱՊՀ հարթակում Հայաստանի բարձր մակարդակով մասնակցությունն ապահովելու, ինչպես նաև ազգային մշակութային ժառանգությունն արժևորելու և հանրայնացնելու համար:
4. Նախագծի մշակման գործընթացում ներգրավված ինստիտուտները և անձինք
Իրավական ակտի նախագիծը մշակել են Հայաստանի Հանրապետության կրթության, գիտության, մշակույթի և սպորտի նախարարության մասնագետները:

5. Իրավական ակտի կիրարկման դեպքում ակնկալվող արդյունքը
Որոշման նախագծի ընդունման արդյունքում կապահովվի ԱՊՀ երկրների գագաթաժողովի շրջանակում լիարժեքորեն ներկայացնել հայկական ավանդույթները, երգն ու պարը, ժողովրդական արվեստն ու հայկական խոհանոցը:
6. Իրավական ակտի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման անհրաժեշտություն
       Հայաստանի Հանրապետության կառավարության որոշման նախագծի ընդունումը Հայաստանի Հանրապետության պետական բյուջեում եկամուտների ավելացում կամ նվազեցում չի առաջացնի:
7. Իրավական ակտի ընդունման կապակցությամբ այլ նորմատիվ իրավական ակտերի ընդունման անհրաժեշտություն
1. 	Այլ իրավական ակտերում փոփոխությունների և/կամ լրացումների անհրաժեշտությունը.
Չի առաջացնում:
 
2. Միջազգային պայմանագրերով ստանձնած պարտավորությունների հետ համապատասխանությունը.
Համապատասխանում է:
8. «Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026 թթ. ծրագիր, ոլորտային և/կամ այլ ռազմավարություններ».
Որոշման նախագիծը մշակվել է՝ հիմք ընդունելով Հայաստանի վերափոխման ռազմավարություն 2050-ի դրույթները, Կառավարության 2021–2026 թթ. ծրագրի նպատակները, ինչպես նաև ոլորտային ռազմավարությունները։
Որոշման նախագիծը համահունչ է Մշակույթի պահպանության, զարգացման և հանրահռչակման 2023-2027թթ. ռազմավարության Մասնավոր նպատակ 4.1 (Մշակութային և արտաքին քաղաքականության համադրում և ներդաշնակեցնում) և 4.2 (Հայաստանի ճանաչելիության բարձրացում) կետերին, ինչպես նաև Հայաստանի Հանրապետության կառավարության 2021-2026 թվականների գործունեության միջոցառումների ծրագրի Մշակույթ բաժնի 33 կետին՝ Հայ մշակույթի հանրահռչակում, հանրային լայն մասնակցության ապահովում մշակութային կյանքին:

9. Այլ տեղեկություններ.
Չկան:
5

